دونیا نفت بازاریندا خام نفتین قیمت‌لرینده اوجوزلاشما قئیده آلینیب.
نفت اوره تیمی ایله مشغول اولان اؤلکه‌لرده باش وئرن حادثه‌لر، نفته طلباتین آرتماسی قیمت‌لرین باهالاشاجاغینی شرتلندیریر. بونا باخمایا‌راق، "برنت" مارکا‌لی نفت گون عرضینده 60 سنت اوجوزلاشا‌راق 62،97 دو‌لاردان تکلیف اولونور.
اوپک-ین آیلیق راپورونا گؤره، گلن ایلکی طلباتی قارشیلاماق اوچون اوره تیم اولونماسی لازیم اولان نفتین گونلوک بوشقاسی 400 مین بوشقا آرتا‌راق 33،4 میلیون بوشقایا چاتیب. قیمت‌لره مثبت تأثیر ائده‌جک دیگر مسئله سعودی عربیستانی ایله ایران آراسیندا یارانان گرگین‌لیک‌دیر. هر ایکی اؤلکه بؤیوک نفت اوره تیجیسیدیر. بولگه ده یارانان هر هانسی سیلاح‌لی موناقیشه اوره تیمینه جدی تأثیر ائده‌جک. بو ایسه نفت مصرف ائدنلرین آرزولامادیغی مقام‌دیر. عراق و ایراندا باش وئرن زلز‌له ده نفتین داشینماسیندا پروبلئم یارادیب.
قیمت‌لرین 50 دو‌لارین اوزرینده اولماسی آمریکادا قایا نفتی اوره تیمینی صرفه‌لی، اوره تیمین آرتماسی ایسه قیمت‌لره منفی تأثیر ائدیر. آنجاق بو اؤلکه‌ده هله کی، اوره تیم گؤزلنیلن میقداردا آرتماییب. غربی تگزاس نفتی ایسه "برنت"دن فرق‌لی اولا‌راق داها آز - 20 سنت اوجوزلاشا‌راق 56،62 دو‌لاردان ساتیلیر.
